**Indkaldelse til generalforsamling i HIKU
onsdag den 9. oktober 2013 kl. 17 i ”VIP’en” i skøjtehallen**

Vi holder generalforsamling, imens FunSkate’erne er på isen. De FunSkate’ere, som normalt kun skøjter om mandagen, må gerne komme denne onsdag. Skulle vi ikke være færdige præcis, når børnene går af isen, har vi hjælpetrænere til at tage sig af dem i klublokalet og give dem en bolle, indtil mor og far er færdige med mødet. Vi vil gerne benytte lejligheden til at give jer vigtige informationer om, hvad der sker i klubben i denne sæson og snakke med jer om, hvordan vi bedst griber det an.

**Dagsorden:**1. Valg af dirigent
2. Formandens beretning, herunder information og dialog om aktiviteter i klubben
3. Aflæggelse af regnskab
4. Andre indkomne forslag (som er kommet formanden i hænde senest 6 dage før mødet)
5. Valg ifølge lovene
6. Eventuelt.

**Hvem kan deltage og hvem har stemmeret?**Alle medlemmer har adgang til generalforsamlingen. Aktive medlemmer, der er fyldt 13 år, og som ikke er i kontingentrestance og har været medlemmer i mindst 3 måneder, har stemmeret. For det medlem, der ikke er fyldt 13 år, overgår stemmeretten til medlemmets værge. Passive medlemmer og æresmedlemmer har ikke stemmeret.

**Hvad er ”valg ifølge lovene”?**Bestyrelsen består af 7 personer. Denne gang skal der vælges formand og 2 bestyrelsesmedlemmer for 2 år. Der skal også vælges 2 suppleanter og 2 revisorer for en periode af 1 år, samt 1 revisorsuppleant for 1 år. Og endelig kan der vælges 2 aktive ungdomsmedlemmer til bestyrelsen samt suppleanter herfor.

Personer, der er fyldt 18 år, er valgbare til bestyrelse, som suppleanter og revisorer. Der er ingen nedre aldersgrænse ved valg af aktive.

**Spørgsmål?**Du kan finde klubbens vedtægter på vores hjemmeside www.hiku.dk.

Hvis du har spørgsmål, er du velkommen til at ringe til formand, Bente Fromm, tlf. 50 81 54 49 eller e-maile på fromm@live.dk. Det kan fx være spørgsmål om, hvad det indebærer at være bestyrelsesmedlem eller suppleant.

Venlig hilsen
HIKU’s bestyrelse